Document ID: 32013D0502

KOMISIJAS ĪSTENOŠANAS LĒMUMS
(2013. gada 11. oktobris),
ar kuru groza Lēmumu 2005/7/EK, ar ko apstiprina metodi cūku liemeņu klasificēšanai Kiprā, attiecībā uz šādu liemeņu alternatīvu noformējumu
(izziņots ar dokumenta numuru C(2013) 6583)
(Autentisks ir tikai teksts grieķu valodā)
(2013/502/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
tā kā:
(1)
Ar Komisijas Lēmumu 2005/7/EK (2) Kiprā tika atļauts izmantot cūku liemeņu alternatīvu noformējumu.
(2)
Kipra pieprasīja Komisijai atļauju noteikt cūku liemeņu noformējumu, kas atšķiras no Lēmuma 2005/7/EK 2. pantā atļautā alternatīvā noformējuma un no Regulas (EK) Nr. 1234/2007 V pielikuma B.III punkta pirmajā daļā noteiktā standarta noformējuma.
(3)
Saskaņā ar Regulas (EK) Nr. 1234/2007 V pielikuma B.III punkta otro daļu dalībvalstīm var atļaut noteikt cūku liemeņu noformējumu, kas atšķiras no minētā punkta pirmajā daļā noteiktā standarta noformējuma, ja parastā komercdarbības prakse to teritorijā atšķiras no minētā standarta noformējuma. Kipra pieprasījumā ir norādījusi, ka tās teritorijā komercdarbības prakse ir tāda, ka liemeņus var noformēt, neatdalot mēli, nieres un nieru taukus. Tāpēc Kiprā būtu jāatļauj šis noformējums, kas atšķiras no standarta noformējuma.
(4)
Lai izveidotu salīdzināmu bāzi cūku liemeņu kotēšanai, šis atšķirīgais noformējums būtu jāņem vērā, koriģējot šādos gadījumos reģistrēto svaru attiecībā pret standarta noformējuma svaru.
(5)
Tāpēc Lēmums 2005/7/EK būtu attiecīgi jāgroza.
(6)
Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/7/EK 2. pantu aizstāj ar šādu:
“2. pants
Neskarot Regulas (EK) Nr. 1234/2007 V pielikuma B.III punkta pirmajā daļā noteikto standarta noformējumu, cūku liemeņus Kiprā var noformēt, pirms liemeņa svēršanas un klasificēšanas neatdalot mēli, nieres un nieru taukus.
Šāda noformējuma gadījumā reģistrēto silta liemeņa svaru koriģē saskaņā ar šādu formulu:
2,6 %.”
2. pants
Šis lēmums ir adresēts Kipras Republikai.
Briselē, 2013. gada 11. oktobrī

Labels: 12
18
17